১২১ বছর আগের সেই সকাল, স্বামীজি যে পথে বজবজ থেকে শিয়ালদহ হয়ে আলমবাজার পৌঁছেছিলেন সেই পথ ধরেই প্রতি বছর সম্মান জানানো হয় পদযাত্রাকে। আয়োজক স্বামী বিবেকানন্দ স্মারক কমিটি বজবজ। বিশ্রামকক্ষে কিছু সময় কাটিয়ে বিবেকানন্দ লোকাল ট্রেনে শিয়ালদহ পৌঁছোন। সেখানে অগণিত মানুষের সংবর্ধনা নিয়ে রিপন কলেজ হয়ে বিডন স্ট্রিটের চারু মিত্রের পারিবারিক সংবর্ধনা গ্রহণ করেন। পরে নন্দলাল বসুর বাড়ি হয়ে যান আলমবাজার। ১৮৯২-তে স্বামীজির গুরুভাইরা এখানেই এসে ওঠেন। তাই আলমবাজারে আসেন তিনি। ১৮৯৮-এর ১৮ মার্চ পর্যন্ত তিনি এখানেই ছিলেন। এখন সেটি শ্রীরামকৃষ্ণ সত্যানন্দ আলমবাজার মঠ নামে পরিচিত।